



Månedens ret fra Netto bliver heldigvis ved med at levere, og denne gang blev det en klassisk Nasi Goreng.

Lige så klassisk som retten er – lige så klassisk er opvarmningen i mikrobølgeovnen og efter 3 minutter har retten da opnået en temperatur, der gør den spiselig, men den kunne sagtens have klaret 20 sekunder længere.

Førstehåndsindtrykket af retten er en brunlig massen, hvor en smule rød peber er det eneste ud over nogle store brune stykker kød, der skiller sig ud. En svag krydret duft giver et lidt østerlandsk præg og et håb om at smagen kan opveje det lidt triste udtryk.

Første mundfuld er til den søde side og leder tankerne hen på brunkål eller julemad, og da jeg kiggede på ingredienslisten fandt jeg både sukkersirup, karameliseret sukker og sukker, og da der også var gulerødder og løg i retten, var det pludseligt ikke overraksende, at retten var så sød.

Månedens ret Nasi Goreng med kylling smagte egentligt fint nok, omend den var noget ensartet i smagen. Kødet var en anelse tørt, men havde god smag. Retten som helhed er meget sød og det stærke kommer først snigende til sidst og sætter sig som en varm eftersmag.

Denne månedens ret er ikke for eksotisk, så den skræmmer nogen væk, men heller ikke så spændende, at det er noget at skrive hjem om, og derfor lander den midt i feltet

Månedens ret: Nasi Goreng med kylling er produceret at Heli Food i Tjekkiet og fundet i Netto.

62,50 kr/kg

Se også:

Vitasia Nasi Goreng

Coop Bami Goreng

Asian+ Bami Goreng

Lagt i Klassiske retter, Pris kr.20.-40.-